Преглед на родителския контрол, програмата Родителски контрол и използването ѝ в други ситуации, в които са необходими ограничения на достъпа на даден потребител.

# Въведение в „Родителски контрол“

Родителският контрол е начин за ограничаване на действията, които обикновените потребители могат да извършват на компютъра, с цел да се даде възможност на родителите да ограничат действията, които децата им могат да извършват, когато използват компютъра без надзор или под ограничен надзор.

Тази функционалност може да се използва и в други ситуации — например в други взаимоотношения между лице, полагащо грижи, и лице, за което се полагат грижи — но е означена като „родителски контрол“, за да бъде лесна за откриване, тъй като повечето хора ще я търсят под това наименование.

Родителският контрол за всеки потребител може да се провери и зададе с помощта на програмата Родителски контрол. Тя изброява обикновените потребители в раздели по горната лента и показва текущите им настройки за родителски контрол по-долу. Промените в родителския контрол се прилагат незабавно.

Ограниченията за използване на компютъра могат да се прилагат само за потребители, които не са на администратор. Настройките на родителския контрол за даден потребител могат да се променят само от администратор, въпреки че администраторът може да направи това от регистрацията на потребителя, като въведе паролата си при покана от програмата Родителски контрол.